CELEX: 32009R1011
Language: da
Date: 2009-10-26 00:00:00
Title: Kommissionens forordning (EF) nr. 1011/2009 af 26. oktober 2009 om fastsættelse for regnskabsåret 2010 af de nedskrivningskoefficienter, der skal benyttes ved interventionsopkøb af landbrugsprodukter

27.10.2009   
            
            
               DA
            
            
               Den Europæiske Unions Tidende
            
            
               L 280/42
            
         
      KOMMISSIONENS FORORDNING (EF) Nr. 1011/2009
   af 26. oktober 2009
   om fastsættelse for regnskabsåret 2010 af de nedskrivningskoefficienter, der skal benyttes ved interventionsopkøb af landbrugsprodukter
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets forordning (EF) nr. 1290/2005 af 21. juni 2005 om finansiering af den fælles landbrugspolitik (1), særlig artikel 3, stk. 3, og
   ud fra følgende betragtninger:
   
               (1)
            
            
               Efter artikel 4, stk. 1, litra d), i Kommissionens forordning (EF) nr. 884/2006 af 21. juni 2006 om gennemførelsesbestemmelser til Rådets forordning (EF) nr. 1290/2005 for så vidt angår Den Europæiske Garantifond for Landbrugets finansiering af interventionsforanstaltninger i form af offentlig oplagring og medlemsstaternes betalingsorganers regnskabsføring af offentlig oplagring (2) skal der inden for rammerne af de offentlige oplagringsoperationer ske en finansiering af nedskrivningen af de oplagrede produkter.
            
         
               (2)
            
            
               De nærmere regler for beregning af nedskrivningen er fastsat i bilag VIII, nr. 1, 2 og 3, til forordning (EF) nr. 884/2006. Nedskrivningsprocenten på tidspunktet for købet af landbrugsprodukterne svarer højst til forskellen mellem opkøbsprisen og den forventede salgspris for hvert produkt. Procentsatsen fastsættes for hvert produkt inden regnskabsårets begyndelse. Kommissionen kan endvidere begrænse nedskrivningen på opkøbstidspunktet til en procentdel af denne nedskrivningsprocent, der ikke kan være lavere end 70 % af den samlede nedskrivning.
            
         
               (3)
            
            
               For regnskabsåret 2010 bør der derfor for visse produkter fastsættes koefficienter, som interventionsorganerne skal multiplicere værdien af de månedlige opkøb af disse produkter med, for at de kan beregne nedskrivningsbeløbene.
            
         
               (4)
            
            
               Foranstaltningerne i denne forordning er i overensstemmelse med udtalelse fra Komitéen for Landbrugsfondene —
            
         UDSTEDT FØLGENDE FORORDNING:
   Artikel 1
   For de i bilaget anførte produkter, som efter opkøb til offentlig intervention indgår på lager eller overtages af interventionsorganerne i perioden fra 1. oktober 2009 til 30. september 2010, multiplicerer interventionsorganerne værdien af de hver måned opkøbte produkter med de nedskrivningskoefficienter, der er anført i nævnte bilag.
   Artikel 2
   De udgiftsbeløb, der er beregnet under hensyntagen til den i artikel 1 omhandlede nedskrivning, meddeles Kommissionen i forbindelse med de meddelelser, der udarbejdes i henhold til Kommissionens forordning (EF) nr. 883/2006 (3).
   Artikel 3
   Denne forordning træder i kraft på dagen for offentliggørelsen i Den Europæiske Unions Tidende.
   Denne forordning anvendes fra den 1. oktober 2009.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 26. oktober 2009.
      
         
            På Kommissionens vegne
         
         Mariann FISCHER BOEL
         
         
            Medlem af Kommissionen
         
      
   
   
      (1)  EUT L 209 af 11.8.2005, s. 1.
   
      (2)  EUT L 171 af 23.6.2006, s. 35.
   
      (3)  EUT L 171 af 23.6.2006, s. 1.
   
      BILAG
      
         NEDSKRIVNINGSKOEFFICIENTER, SOM VÆRDIEN AF DE MÅNEDLIGE OPKØB SKAL MULTIPLICERES MED
      
      
                  Produkt
               
               
                  Koefficient
               
            
                  Bageegnet blød hvede
               
               
                  0,02
               
            
                  Byg
               
               
                  0,02
               
            
                  Sorghum
               
               
                  0,02
               
            
                  Skummetmælkspulver
               
               
                  0,10